Dupont Lajoie
<s>Dupont Lajoie ( je francuski igrani film snimljen u režiji Yvesa Boisseta i premijerno prikazan 1975. godine.</s><s>Po žanru je drama, a naslovni protagonist, koga tumači Jean Carmet, je George Lajoie, naoko bezazleni i obični vlasnik kafića koji, kao i svake godine, sa porodicom ljetuje u kampu na jugu Francuske, ali mu pažnju zaokupi Brigitte (čiji lik tumači Isabelle Huppert), 16-godišnja kći gosta sa kojim se sprijateljio.</s><s>Radnja prikazuje kako je siluje i ubije, a potom nastoji krivnju prebaciti na arapske migrantske radnike što druge goste iz kampa potakne da pokrenu linč i izazovu dodatno krvoproliće koje će, usprkos rezultata policijske istrage, vlasti iz "viših interesa" licemjerno zataškati.</s>

<s>Boisset je za film bio inspiriran stvarnim događajima, odnosno valom rasističkih napada i ubistava na jugu Francuske nekoliko godina ranije, a čija su žrtva bili upravo arapski imigranti.</s><s>Prilikom snimanja na tamošnjim lokacijama je ekipa primala brojne prijetnje koje su se pripisivale militantima radikalne desnice, a glumac Mohamed Zinet, koji u filmu tumači jednog od migranata, bio fizički napadnut nedugo nakon snimanja.</s><s>Boisset je u postprodukciji imao manjih problema sa cenzurom oko eksplicitnosti nasilja i golotinje.</s>

<s>Boissetova glavna namjera je bila prikazati kako se u francuskom društvu, pod plaštom "normalnosti" srednje klase i malograđanštine, mogu sakriti rasizam i druge predrasude koje su u stanju izazvati krvoproliće.</s><s>Film se isticao nastojanjem za autentičnošću, ali i neobičnim stilom - tako na početku funkcionira gotovo kao komedija ili blaga satira, pri čemu se posebno izruguju običajima tadašnjih Francuza u odmaralištima, i raznim bizarnim igrama nalik na Igre bez granica; a kasnije se pretvara u politički eksplicitan i prilično mračan triler.</s><s>Neki od komentatora su kasnije film proglasili i svojevrsnim komentarom na tada popularni trend vigilantističkog filma, prije svega zbog toga što u njemu likovi suočeni sa nesposobnošću i nevoljkošću vlasti da ih zaštiti, također uzimaju pravdu u svoje ruke.</s><s>Film nije dobio dobre kritike, mada će kasnije na Berlinskom festivalu osvojiti Veliku nagradu žirija.</s><s>Sa druge strane je politička angažiranost, ali i kontroverze koje je izazvao u javnosti su izazvali izuzetno veliku gledanost; prema napisima tadašnjih medija velika gledanost nije značila prestanak podjela, pa su na nekim projekcijama zabilježene tučnjave između pristaša francuske ljevice i desnice.</s>

<s>Uloge
 Jean Carmet ...</s><s>Georges Lajoie
 Pierre Tornade ...</s><s>Colin
 Jean Bouise ...</s><s>Inspecteur Boulard
 Michel Peyrelon ...</s><s>Albert Schumacher
 Ginette Garcin ...</s><s>Ginette Lajoie
 Pascale Roberts ...</s><s>Madame Colin
 Jean-Pierre Marielle ...</s><s>Léo Tartaffione
 Robert Castel ...</s><s>Loulou
 Pino Caruso ...</s><s>Vigorelli
 Isabelle Huppert ...</s><s>Brigitte Colin
 Jacques Chailleux ...</s><s>Léon Lajoie
 Henri Garcin ...</s><s>Le haut fonctionnaire
 Odile Poisson ...</s><s>Mme Schumacher
 Victor Lanoux ...</s><s>Le costaud / Strong man
 Mohamed Zinet ...</s><s>Le frère de Saïd</s>

<s>Napomene</s>

<s>Vanjske veze</s>

<s>Francuski filmovi
Dramski filmovi
Politički filmovi
Kriminalistički filmovi
Satirični filmovi</s>

